Lattiavalaisinta ja pöytävalaisinta on helppo siirrellä paikasta toiseen sisustuksen ja oman mielen mukaisesti. Kattovalaisinten siirtely sen sijaan on haasteellisempaa. Siksi kannattaakin miettiä jo ostohetkellä, miten hyvin kattolamppu sopii tilaan, johon olet sitä ostamassa. Ota huomioon valaisimen tyyli, sen antama valoteho ja tyyppi. Neutraali kattoplafondi on aina varma valinta, sen sijaan riippuvalaisin saattaa joissain tilanteissa olla haasteellinen. Varmista siis mittaamalla, että sen alta mahtuu hyvin kulkemaan. Näyttävät riippuvalaisimet ovat toki omiaan esimerkiksi ruokailuryhmän päälle sijoitettuna. Ja upea kristallikruunu nimensä mukaisesti kruunaa tyylikkään ruokailuhuoneen tai olohuoneen. Jos olet valitsemassa valaisimia johonkin suurempaan tilaan, valitse tyyliltään yhdenmukaiset valaisimet.